text: Jelling Festival er en succes for lokalt bryghus 
  21 maj 2015 kl. 08.39
  Jelling Bryghus er mere end glade for byens mange besøgende under weekendens festival. De har fået stor succes med salg af specialøl.
  Det er ingen hemmelighed at festivaller og øl er uadskillelige, og det har de regnet ud på byens lokale bryghus. Her har de de seneste år fået større og større succes med deres egen ølbod under festivallen.
  Men boden ligger ikke inde på festivalpladsen - tvært imod - for salget foregår ud fra Bjarne Andersens garage. 
  Han er kasserer i Jelling Bryghus og fortæller til TV SYD, at bryghusets ølbod bliver en større og større succes for hvert år der går.
  Du kan høre meget mere til bryghuset og festivallen i dagens udgave af Naboer. Det sendes som altid på TV SYD+ klokken 15:00, 19:55 og 22:35
  